open-index/open-wikipedia-markdown huggingface dataset:
Den polske korridor

**Den polske korridor** var tilnavnet brukt om det smale polske landområdet som strakk seg opp til Østersjøen og skilte fristaden Danzig og Øst-Preussen fra Det tyske rike i mellomkrigstiden.

Området tilhørte Polen ettersom det ble tilkjent det da landet gjenvant sin selvstendighet etter første verdenskrig som et resultat av Versaillestraktaten.

Dette område var Polens forbindelse til havet i perioden 1919&ndash;1939. Samtidig var «korridoren» en av de utløsende årsakene til andre verdenskrig. Tysklands krav på jernbaneforbindelse og en «ekstraterritoriell motorvei» mellom Øst-Preussen og de øvrige delene av Det tyske rike skulle avstås av Polen. 

Da korridoren ble til var befolkningen blandet. Men de fleste av kommunene var overveiende polsktalende (eventuelt med mange kasjuber som talte et slavisk språk tett opp mot polsk).

Etterhvert ble den tyske befolkningsandelen mindre, noe som primært skyldtes tysk fraflytning, men også noe polsk tilflytting. Befolkningen i Den polske korridor bestod i 1930 av ca. to millioner mennesker, hvorav 78 % var polakker eller kasjuber, 19 % tyskere, og 3 % jøder. Den tyske og jødiske minoritet bodde fortrinnsvis i byene og utgjorde de fleste av de beskjeftigede i industri og håndverk. Rundt 94 % av befolkningen var katolsk. Det var også små protestantiske og jødiske minoriteter. Særlig i Toruń (Thorn) var befolkningen blandet både etnisk, språklig og konfesjonelt. Der var det tyskspråklige segmentet i flertall (tyskere, tyskspråklige jøder). I Zempelburg utgjorde jødene flertallet.

I årene 1944 til 1947 ble den tyske befolkning fordrevet fra den tidligere tyske korridor, slik at den etterpå var nesten utelukkende polsk og kasjubisk befolket.

## Litteratur
* Helmuth Fechner: *Deutschland und Polen*, Holzner Verlag, Würzburg 1964
* Leszek Belzyt: *Sprachliche Minderheiten im preußischen Staat 1815–1914*. Marburg 1998, ISBN 387969267X
* Richard Blanke: *Orphans of Versailles: The Germans in Western Poland 1918-1939*, University of Kentucky Press, 1993, ISBN 0-8131-1803-4
Robert Reinlund

**Robert Reinlund** (født 1968) er en norsk journalist og videojournalist, ansatt i TV 2’s Dokument2-redaksjon.

Siden 2003 har Reinlund laget en rekke prisbelønnede tv-dokumentarer i samarbeid med Per Christian Magnus. De har spesielt rettet et kritisk søkelys i sine filmer mot områder av norsk samfunnsliv hvor det tilsynelatende hersker bred enighet, som for eksempel norsk utenriks- og bistandspolitikk. 

## Filmografi (utvalg)
* 2003:	*De norske leiediplomatene*
* 2004:	*De norske statsmisjonærene*
* 2004:	*[[Det vi skal leve av]]*
* 2005:	*Det lukrative kreftviruset*
* 2005:	*Den årlige miljøbløffen*
* 2006:	*Muslimske meninger*
* 2006:	*Tyskerfiskerne*
* 2006:	*[[Truet til taushet]]*
* 2007:	*De hvite hjelperne*
* 2007:	*Forgiftet av naboen*
* 2008:	*[[Sultbløffen]]*
* 2008:	*Rovdrift*
* 2008: *Skål Odda!*
* 2009: *Utflagging*

## Utmerkelser
* 2009: Nominert til Gullruten for *[[Sultbløffen]]*
* 2008: Tredjeplass i The Golden Nymph Award, Monte Carlo, for *[[Sultbløffen]]*
* 2008: Gullparaplyen for fremragende journalistikk; *[[Sultbløffen]]*
* 2008: Nominert til Gullruten for *[[De hvite hjelperne]]*
* 2007: Gullruten for beste fakta- og aktualitetsprogram for *[[Truet til taushet]]*
* 2007: Nominert til The Golden Nymph for *[[Truet til taushet]]*
* 2005: Gullruten for beste fakta- og aktualitetsprogram *[[Det vi skal leve av]]*
* 2004: Gullparaplyen for fremragende journalistikk; *[[Det vi skal leve av]]*

## Referanser
MF «Ivar Aasen»

**MF «Ivar Aasen»** (IMO: 9156943) er en norsk-registrert bil- og pendelferge som tilhører fergeselskapet Fjord1 og som betjener fergesambandet Solholmen–Mordalsvågen i Molde kommune i Romsdal.

Fergen ble bygget i 1998 ved Astilleros Zamakona (AZ) i Bilbao i Spania som byggenummer 416, og ble opprinnelig levert for det norske ferge- og hurtigbåtselskapet Møre og Romsdal Fylkesbåtar (MRF) som satte fergen inn i fergetrafikk på fergesambandet Volda–Folkestad i Volda kommune. Kort tid etter ble «Ivar Aasen» satt inn på fergesambandet Ørsneset–Magerholm på Sunnmøre.

Fergen har kapasitet til å ta maks. 250 passasjerer og 70 personbilenheter (PBE).

## Sambandsoversikt

## Fergen

### Tekniske spesifikasjoner

#### Størrelse og dimensjoner
MF «Ivar Aasen» har en bruttotonnasje på 1 614 BT og en nettotonnasje på 484 NT. Fergen har en lasteevne på 700 DWT.

MF «Ivar Aasen» måler en største lengde (LOA) på 87,00 meter, en lengde mellom perpendikulærene (LPP) på 78,40 meter, og en største bredde på 15,50 meter. Dypgående stikker fergen 3,75 meter, mens fergens dybde i riss (målt fra underkant av hoveddekksplaten til underkant av kjølplaten) måler 5,15 meter.

#### Maskin og fremdrift
Hovedmaskineriet om bord på «Ivar Aasen» består av fire 6-sylindrede dieselmotorer av typen Mitsubishi S6R2 MPTK med effekt på 640 kW hver (totalt 2 560 kW). Hjelpemaskineriet består av fire generatorer av typen Stamford med effekt på 760 kW hver (totalt 3 040 kW).

Fremdriften besørges av to elektromotorer med effekt på 1 000 kW hver, som driver hver sin azimut-thruster av typen Schottel STP 1010.

#### Klassing og register
MF «Ivar Aasen» var klasset i det internasjonale klassifikasjonsselskapet Det Norske Veritas (DNV) med følgene klassenotasjon: +1A1 – R4 Car Ferry B – E0 – PWDK. Fergen er nå klasset i det norske statlige direktoratet Sjøfartsdirektoratet og er registrert i Norsk Ordinært Skipsregister (NOR), som er en underavdeling i Sjøfartsdirektoratet.

## Galleri

Fil:Molde 20100325 194336.jpg|MF «Ivar Aasen» ankommer Molde, 25. mars 2010
Fil:MFIvarAasen.jpg|MF «Ivar Aasen» ved Moldegård, 4. juli 2011
Fil:MF Ivar Aasen.jpg|MF «Ivar Aasen» utenfor Hella, 29. juni 2016


## Referanser


## Eksterne lenker
* 
*
På bommen

***På bommen*** er et album av rockegruppa Stavangerensemblet, utgitt i november 1982.
Innspilt og mikset i Staccato Studio sommeren 1982. Bandet fikk Spellemannprisen 1982 i klassen rock for albumet. *På bommen* er fremdeles ikke utgitt på CD.

## Sporliste
;Side en
# «Ikkje sku meg ner» (Bru/Roalkvam) 3:46
# «Drevne damer» (Tang Wa) 3:38
# «Radioaktive helt» (Bru/Roalkvam) 4:05
# «Knud» (Bru/Tang Wa) 3:46
# «Slaps» (Bru/Roalkvam) 3:37
;Side to
# «Sjikkelige sjømann» (Tang Wa) 5:00
# «Alt har ein ende» (Bru/Roalkvam-Tang Wa) 4:17
# «Liga hollen?» (Bru/Roalkvam) 3:00
# «Doktor, doktor» (Bru/Tang Wa) 3:30
# «Nygglaknippesang» (Bru/Roalkvam) 3:17

## Medvirkende
### Stavangerensemblet
* Frode Rønli - sang, produsent
* Anders Bru - gitarer, kor, låtskriver, produsent, arr. og tilrettelegging, omslag 
* Øystein Eldøy - bass, produsent
* Knut Køningsberg - trommer, produsent

### Øvrige medvirkende
* Ola Selvær - tekniker
* Bjørn Eie - tekniker 
* Kay Ingjald Strengereide - tekniker
* Hans Petter Jacobsen - fotograf 
* Per Aase - artwork 
* Solgunn Salte - cover 
* Produsert, arrangert og tilrettelagt av Anders Brue/Stavangerenseblet

## Eksterne lenker
* Rateyourmusic – På bommen
Knappar og glansbilder

***Knappar og glansbilder*** er et album av rockegruppa Stavangerensemblet, utgitt i 1984. Dette er bandets foreløpig siste album. Bandet ble oppløst i 1985, men ble gjenforent igjen i 2001 og spilte flere konserter.

## Sporliste
### Side en
# «Ud å lofta vedet» (Bru/Roalkvam) – 3:07
# «Englevakt» (Bru/Roalkvam) – 3:52
# «Plomma i egget» (Bru/Salomonsen) – 3:54
# «Morningen e vår» (Bru/Roalkvam) – 3:49
# «Matt. 17:20» (Bru/Roalkvam) – 3:47
### Side to
# «Dans» (Bru/Salomonsen) – 4:22
# «Eg lige best å se på» (Bru/Salomonsen) – 2:47
# «Jeg, en syklist» (Bru/Roalkvam) – 3:42
# «Adle andre ler» (Bru/Roalkvam) – 3:00
# «Gamle damers vals» (Bru/Roalkvam) – 3:34

## Medvirkende
### Stavangerensemblet
* Frode Rønli - sang
* Anders Bru - gitarer, kor, låtskriver, arr. og tilrettelegging, omslag 
* Øystein Eldøy - bass
* Knut Køningsberg - trommer

### Øvrige medvirkende
* Bjarne Barka - tekniker 
* Hans Petter Jacobsen - fotograf 

## Eksterne lenker

* Discogs - Knappar og glansbilder
Symbolsk lenke

En **symbolsk lenke**, eller **symlink**, er en spesiell fil som på operativsystemkjerne-nivå tolkes som en referanse til et annet sted i mappehierarkiet. Dette skjer når symlinken åpnes av et program, på en slik måte at programmet kan forholde seg agnostisk til handlingen.

## Må ikke forveksles med
* Snarvei – Vanlig fil som er ment å fungere som referanse for et spesifikt program.
* Hardlenke – Flere filnavn som er likeverdig bundet til samme fysiske område av et lagringsmedium.
MF «Kvernes»

:*Denne artikkelen omhandler bilfergen fra 1976. For andre fartøy med samme navn, se [[Kvernes (skip)]].

*'MF «Kvernes»''' er en bilferge som ble bygget i 1976 ved Volda Mekaniske Verksted i Volda. Fergen var bygg nr. 12 ved dette verftet og var overlevert til Møre og Romsdal Fylkesbåtar den 22. april 1976.

I 2019 valgte Fjord1 å fjerne begge baugportene på ferga da de var i dårlig stand. Dette gjorde de ettersom det ikke var behov for de i sambandet Hundeidvik-Festøy. Baugporten foran ble påmontert i desember 2021 i forkant av flytting til nytt samband.

## Sambandshistorikk
* 25. april 1976 til 30. september 1979: Rute  41, Kristiansund – Bremsnes.
* 1. oktober 1979 til 25. september 1980: Rute 20A, Ålesund – Valderøy
* 15. oktober 1980 til 26. november 1987: Rute 11B, Festøya – Solavågen – Hundeidvik.
* 30. november 1987 til 03. november 1991: Rute 44B, Kvitnes – Høgset.
* 4. november 1991 til 31. oktober 1992: Rute 11B, Festøya – Solavågen – Hundeidvik.
* 8. september 1992 til 5. februar 2005: Rute  08, Lauvstad – Volda.
* 23. mai 2006 til 06. august 2006: Rute  12, Sæbø – Leknes – Trandal – Standal – Skår.
* 6. august 2006 til 31. desember 2010: Reserveferge i ulike samband, samt på turistruten Valldal – Geiranger om sommeren.
* 1. januar 2011 til ?:  Rute  09, Hundeidvik – Festøy (fartøyet trafikkerte i tillegg turistruten Valldal – Geiranger i 2011 og 2014).
* fra 5. januar 2021: Rute 16, Standal – Trandal – Sæbø – Skår – Valderøy – Store Kalvøy (fergen fungerer som seilende reserveferge for rute 09 og rute 12)

## Kilder
* «Kvernes»  på fjordfähren.de 

## Eksterne lenker
* 
*
Jesper Olsen (løper)

::*Se også [[Jesper Olsen]], dansk fotballspiller.*

**Jesper Olsen**, eller **Jesper Kenn Olsen**, er en ultradistanseløper fra Danmark.

## Utdanning
Olsen studerte jus i 1994-95 på Taarnbykollegiet sør i København.

## Reisen
Olsen løp rundt i verden i 22 måneder, fra 1. januar 2004 til 23. oktober 2005 og fulgte en rute som besto av: London – København – Moskva – Vladivostok – (fly) – Niigata – Tokyo – (fly) – Sydney-Perth – (fly) – Los Angeles – Vancouver – New York – (fly) – Shannon – Dublin – (fly) – Liverpool – London.

### Utstyr og support
Under det meste av løpeturen sprang han med en babyjoggevogn hvor han hadde mat, drikke, telt og annet utstyr. Mens han løp gjennom Russland, og halvparten av USA, ble han hjulpet av en støttebil som transportere dette for ham. Fra London til Sentral-Sibir ble han fulgt av Alexander Korotkov fra Russland, som hadde planlagt å løpe rundt i verden med Jesper, men ga opp i det sentrale Sibir.

## Andre prestasjoner
Under løpet deltok, og vant, også Olsen Cliff Young Australian 6-day race, i november 2004, der han løp 756&nbsp;km. Olsen vant også det sørafrikanske 6-dagersløpet i april 2008 med totalt 685&nbsp;km.

## Nåværende prosjekt
Jesper Olsen og Sarah Barnett løper nå en nord-sør rute som de la ut på 1. juli 2008. Ifølge nettstedet deres er, Nord-Sørløpets mål å fullføre en distanse på 40 000&nbsp;km, og dermed gjør det til verdens lengste fullt gps-dokumenterte løp med god margin. En reise fra topp til bunn av kloden og tilbake, på tvers av fire kontinenter, flere kulturer, naturlige miljøer og et stort spekter av temperaturer og terreng.

## Eksterne lenker
* http://www.worldrun.org
Carsten Van Der Volsing

**Carsten Van Der Volsing** er en dansk gitarist.

Han spilte gitar i det danske punkrock-bandet Brats fra 1980 til 1981 sammen med King Diamond og Hank Shermann. Sammen startet de Mercyful Fate i 1981, men Volsing ble skiftet ut rett etter de spilt inn sin første demo. Demoen er senere utgitt som musikkalbum under navnet *[[Return of the Vampire]]*.

## Eksterne lenker
*
Termokjemi

**Termokjemi** er studien av reaksjonsvarme innen fagfeltet fysikalsk kjemi, det er også en del av naturvitenskapen som kalles termodynamikk. Et viktig begrep innenfor termokjemi er *system*, det kan for eksempel være en kjemisk reaksjon som foregår i et reagensrør. Når vi snakker om et system, kan vi si noe om dets tilstand. Det kan være temperatur, trykk, antall mol av stoffene som inngår i reaksjonen, om de er i fast fase eller væskefase. Alt som er utenfor systemet er omgivelser.

Når det skjer endring i systemet, sier man at systemet går fra en tilstand til en annen. Hvis systemet er isolert fra omgivelsene, kan man si at det ikke skjer noe varmetap eller tilførsel. Det kalles adiabatisk endring. 

Ved adiabatisk endring i systemet, forandres temperaturen. Hvis den økes kalles reaksjonene som skjer for eksoterm og hvis temperaturen minker kalles den for endoterm. Hvis det skjer endring i systemet som ikke er begrenset, kommer temperaturen til å holde seg konstant mens reaksjonen pågår. Det kalles for isoterm endring.

Når en reaksjon pågår under konstant trykk, kalles dette entalpiendringen (\ {\Delta {H}}) for reaksjonen.

:\ {\Delta H} = {H_{slutt}}-{H_{start}} 

Termodynamikkens størrelse entropi (S) er et mål på grad av uorden i systemet. Når fasetilstand går fra fast til gass, minker orden mellom atomene og uorden øker. Det vil si at entropien er stor når et stoff er i gasstilstand.

:\ {\Delta S} = {S_{slutt}}-{S_{start}} 

Ut fra entropi og entalpi kan man regne ut Gibbs frie energi for reaksjonen. Det er maksimalmengden av energi som frigjøres i en prosess som foregår under konstant trykk og temperatur.

:\ {\Delta {G^o}_{T}} = {\Delta{H^o}_{T=298K}}-T\Delta   

Hvor alle stoffer er i standardtilstand. Man kan si at \ {\Delta {G^o}} er den verdien \ {\Delta {G}} skulle ha hvis grunnstoffene hadde vært i standard tilstand. Derfor er formelen for \ {\Delta {G}} inneholder Q som sier noe om konsentrasjonene til reaktantene og produktene i reaksjonen.

:\ {\Delta {G}_{T}} = {\Delta{G^o}_{T}}+RT \ln{Q} 

Når det er likevekt i reaksjonen, er \ {\Delta {G}}=0 , man kan si at det ikke blir noe energi til overs etter at reaksjonen har skjedd.
Funksjon (programmering)

En **funksjon**, **subrutine** eller **metode** er en del av et dataprogram hvor en sekvens av instruksjoner er gruppert. De kan være navngitte, eller anonyme (lambda-funksjoner). Funksjoner endrer data enten med retur-verdier, eller ved endring av pekere. Nye verdier deklarert inne i funksjonen er oftest bare synlig (privat) i funksjonens omfang.

## Hensikt
* Heve abstraksjonsnivået ved programmering.
* Gjenbruke deler av programmet, både kildekode og maskinkode.

## Terminologi
* Innen objektorientert programmering brukes ordet "metode" om medlemsfunksjoner av klasser. Uformelt også synonymt med "funksjon".
* C- eller Pascal-*calling convention*: Om det er henholdsvis kalleren eller funksjonen som justerer stakkpekeren. Førstnevnte muliggjør variabel mengde parameterdata.

## Virkemåte
Funksjonskall er mer kompliserte enn hopp. Mens hopp utføres med en enkelt *jump-* eller *branch*-prosessorinstruksjon, krever funksjonskall ekstra programvare:
* For at funksjonenes minne skal eksistere samtidig, må de plasseres på en stakk, altså en "sist inn, først ut"-kø. Stakkpekeren peker på toppen av stakken. Enten må hver funksjon ha sin egen stakkpeker, eller så må stakkpekeren justeres også ved retur.
* Hver funksjon må ha kallerens kopi av programtelleren. Funksjonen returnerer ved å kopiere denne tilbake i programtelleren, slik at neste instruksjon som hentes av styreenheten i CPU-en er den som ligger rett etter funksjonskallet. Dermed fortsetter kalleren der den slapp.
Rochester (New York)

**Rochester** er en by i Monroe County i staten New York, sør for Ontariosjøen i USA. Byen er hovedsete for fylket Monroe County. Rochester har ca. 210 855 innbyggere og er dermed New Yorks tredje største by bak New York og Buffalo. Rochester storbyområde hadde et innbyggertall på  i 2011. Fylkene Wayne County, Orleans County, Ontario County, Livingston County, Genesee County og Monroe County er alle en del av Rochester storbyområde. Rochester storbyområde har den nest største regionale økonomien i delstaten New York, bak Storbyområdet New York ifølge Internal Revenue Service.

Byen Rochester er et internasjonalt senter for høyere utdanning og medisinsk og teknologisk utvikling. Regionen er kjent for sine gode universiteter. Spesielt University of Rochester og Rochester Institute of Technology er nasjonalt kjent for sine forskningsprosjekter. Selskapene Eastman Kodak, Bausch & Lomb og Xerox har alle sine hovedkontorer i Rochester.

## Vennskapsbyer
* Rennes, Frankrike
* Würzburg, Tyskland
* Caltanissetta, Italia
* Rehovot, Israel
* Kraków, Polen
* Bamako, Mali
* Waterford, Irland
* Novgorod, Russland
* Hamamatsu, Japan
* Puerto Plata, Den dominikanske republikk
* Xianyang, Kina

## Referanser


## Eksterne lenker
* 
* Greater Rochester Visitors Association
* Rochester Wiki
City of Penrith

**City of Penrith** er et Local Government Area i vestlige Sydney, i staten New South Wales, Australia.

## Demografi

Ifølge Australian Bureau of Statistics var det bosatt 177,544 mennesker her 30. juni 2006, dermed var dette det syvende største Local Government Area i New South Wales som utgjorde 2,6 % av befolkningen av New South Wales' befolkning på .

I året før 30. juni 2006 økte befolkningen med 181 mennesker, den 67. største folkeveksten i et Local Government Area i New South Wales, som utgjorde 0,3 % av økningen på  innbyggere i New South Wales.

Prosentvis er en økning på 0,1 % i befolkningen for året frem til 30. juni 2006 den 129. raskeste befolkningsveksten i et Local Government Area i New South Wales. I New South Wales vokste befolkningen med 0,9 %. I de ti årene frem til 30. juni 2001 vokste befolkningen med  innbyggere eller 5,8 % (0,6 % per år), den 66. raskeste veksten i et Local Government Area i New South Wales. I New South Wales økte befolkningen med  innbyggere eller 10 % (1,0 % per år) i samme periode.

## Bydeler
Det er 35 bydeler i City of Penrith:
* Agnes Banks
* Berkshire Park
* Cambridge Gardens
* Cambridge Park
* Castlereagh
* Claremont Meadows
* Colyton
* Cranebrook (inkludert området tidligere kalt Mt Pleasant)
* Dunheved
* Emu Heights
* Emu Plains
* Erskine Park
* Glenmore Park
* Jamisontown
* Kemps Creek
* Kingswood
* Kingswood Park
* Leonay
* Llandilo
* Londonderry
* Luddenham
* Mount Vernon
* Mulgoa
* Orchard Hills
* Oxley Park
* Penrith
* South Penrith
* Regentville
* St. Clair
* St. Marys
* North St. Marys
* Wallacia
* Werrington
* Werrington County
* Werrington Downs

## Politisk inndeling
**Penrith City** er delt i tre soner (Wards), der hver sone har egne byrådsmedlemmer på valg: 
* North Ward – Befolkning: 56,384 (2001)
* South Ward – Befolkning: 58,683 (2001)
* East Ward – Befolkning: 57,327 (2001)

## Internasjonale vennskapsbyer
Siden den første avtalen med Fujieda, Japan i 1984, har Penrith City gradvis utvidet sine internasjonale kontakter. Idag har Penrith internasjonale bånd med:
*Fujieda City, prefekturet Shizuoka, Japan – Sister City
*Penrith Cumbria, England – Sister City
*Hakusan City (medregnet Matto City), prefekturet Ishikawa, Japan – Friendship City
*Gangseo-gu, Seoul, Republic of Korea – Mutual Co-operation Agreement
*Xicheng District of Beijing City, China – Mutual Co-operation Agreement
*Kunshan, Jiangsu Province, China – Friendship City

En rekke program er etablert mellom Penrith og byens internasjonale vennskapsbyer innen områder som utdanning, kultur og økonomi. Penrith City Council drifter programmene med støtte fra personer i lokalsamfunnet.

## Referanser


## Eksterne lenker
* Penrith City Council website
* 2001 Census Information
Aasmund Nordstoga

**Aasmund Nordstoga** (født 1964) er en norsk sanger og bonde fra Vinje i Telemark. Han debuterte i 2009 med albumet *Ein visefugg*. Året etter fulgte han opp med platen *Friaren*. Han var en periode kanalvert i NRK TV. Han har samarbeidet musikalsk med broren Odd Nordstoga og sambygdingen Per Anders Buen Garnås.

Nordstoga var medlem av Mannsutvalget, som ble oppnevnt 26. august 2022 for å «utrede likestillingsutfordringer menn møter og som bidrar til utenforskap og er til hinder for et likestilt samfunn.» Utvalgets rapport ble overlevert 24. april 2024.

## Familie
Aasmund Nordstoga kommer fra en musikalsk familie. Han er bror av Odd Nordstoga. Moren Ellen Nordstoga var folkesanger og faren Olav Nordstoga er tekstleser og kåsør. Sammen har de gitt ut platen *Livet er godt* med tekster av Aasmund Olavsson Vinje. Aasmund Nordstoga er også i slekt med organist og domkantor Kåre Nordstoga, som opprinnelig er fra Notodden.

## Utmerkelser
I 2014 ble han sammen med broren Odd Nordstoga kåret til «Årets nynorskbrukar» av styret i Nynorsk kultursentrum.

## Diskografi
### Studioalbum
* 1994: *[[Livet er godt]]* (med Ellen og Olav Nordstoga)
* 2009: *Ein visefugg*
* 2010: *Friaren*
* 2011: *Tolv dagar i jola*
* 2013: *Guten - songar av Aasmund Olavsson Vinje*
* 2015: *Sæle jolekveld* (med Gunnhild Sundli)
### Singler
* 2010: «Katta satt 'pund ommen og spann» (med Gunnhild Sundli)
* 2013: «Det fyrste»
* 2016: «Byggje tårn» (med Tor Jonsson Orkester)
* 2016: «Ta heile Norge i bruk» (med Jon Solberg, Marie Tveiten, Ottar Kåsa og Daniel Eriksen)

### Medvirker på
* 1997: *[[Løynde eldars land]]* (med Løynde eldars land)
* 2004: *[[Trispann (album)|Trispann]]* (med Trispann)
* 2006: *[[Lukkeleg vaking]]* (med Tindra)
* 2012: *Stjerner lyser hvite* (samlealbum med flere artister)
## Referanser


## Eksterne lenker
* 
* 
* 
*
Tonemaleri

**Tonemaleri** er en betegnelse på en musikalsk imitasjon eller synestesi av naturlige optiske eller akustiske fenomener. Hyppige motiver for tonemaleri er tordenvær, ekko, plaskende vann, fuglekvitter, hundeglam, jakthorn og folkedanser. Allerede i senmiddelalderen ble tonemaleriet regnet som et middel til *imitatio naturae*.

Et kjent eksempel er Antonio Vivaldis fiolinkonserter «De fire årstider» hvor komponisten framstiller naturscener ved hjelp av instrumentalmusikk. Vi hører klukkende bekker, kvitrende fugler, bjeffende hunder, summende mygg, gråtende gjetere, stormer, branner, fulle dansere, stille netter, jegere, byttedyr, frosne landskap og barn som går på skøyter. Vivaldi skrev en sonett til hver av konsertene som beskriver scenene i musikken.
Kakofoni

**Kakofoni** kommer av det greske ordet *kakophonia* «mislyd», som i sin tur kommer av v.greske κακός (kakós) «dårlig» og φωνή (phōné) «lyd», «tone», «stemme». Kakofoni betyr dermed mislyd, disharmoni, illelåtende sammenblandinger av ulikartede lyder, helt enkelt uønsket akkord. *[[eufoni]]* er det motsatte begrep.

Begrepet anvendes *subjektivt*, ofte for å angripe musikk som oppleves som komplisert og dissonant. Begrepet ble populært da det kan høres ut som en elegant forvanskning av ordet *[[dodekafoni]]* (tolvtonemusikk), som i 1920-1930-årene ble betraktet av de konservative lytterne som kulturens og estetikkens endepunkt.

Kakofoni anvendes også utenfor musikalsk sammenheng om (hva som oppleves som) ulyd i alminnelighet.

## Kilder
*
Sjelesjøen

***Sjelesjøen*** (originaltittel: *The Lake of Souls*) er en roman i trilogien Vampyrartens skjebne, som igjen er en del av Sagaen om Darren Shan. Boken ble utgitt i oktober 2003. Sjangeren er grøsser og handler om vampyrer.

## Handling
Darren Shan sammen med Harkat er på leting etter Sjelesjøen, hvor han vil få svar på mange spørsmål. Sjelesjøen er en sjø hvor sjeler som har blitt fanget på jorden (altså ikke kommet til paradiset) lever. Der vil sjelene gå gjennom minnene fra livet om og om igjen. Ved Sjelesjøen lever det fem draker. To hunn-draker, en hann-drake og to unger. Men drakene kan ikke komme nærmere Sjelesjøen enn tre meter. Men hvis et levende menneske faller ut i vannet, brytes grensen og drakene kan komme fram.

## Referanser
12,17 × 44 mm

**12,17 × 44 mm** er en randtent patron for rifle, designet av den norsk-svenske geværkommisjonen i 1867.

Målet var å lage en patron for Remington-gevær M/1867 som også virket i de eldre ombygde kammerladerne. Prosjektilet er av bly og har en diameter på 12,615 mm. I begynnelsen veide prosjektilet 22,8 gram og kruttladningen (svartkrutt) veide 3,89 gram. Senere ble dette endret til en kulevekt på 23,4 gram og ladning på 4,09. Tidlige eksempler av patronen hadde en hylselengde på 42 mm, men dette ble endret til 44 mm. Det ble også laget en løspatron med 3,5 gram med krutt og med papp eller korkprosjektil.

## Litteratur
* Hanevik, Karl Egil: *Norske militærgeværer etter 1867*, Hanevik Våpen 1998, ISBN 82-993143-1-3
* Flatnes, Øyvind. *Vakre våpen – svart krutt*, Landbruksforlaget 2005, ISBN 82-529-2940-0

## Se også
*Liste over patrontyper
*Liste over norske skytevåpen

## Referanser
Hitliste

**Hitlister** er en metode for å rangere musikk etter popularitet i en gitt periode. Eksempler på musikklister er VG-lista og P4 Topp 30. De er primært et markedsføringsverktøy som mange andre salgsstatistikker, men har over tid blitt en egen form for populærkultur.

Det fins mange kriterier som brukes i forskjellige musikklister for å reflektere popularitet, vanligvis salg av CD-er, kassetter og vinylplater, spillefrekvens på radio, og i nyere tid antall nedlastninger.

Noen musikklister er fokusert rundt spesifikke musikksjangre, og de fleste er geografisk lokalisert (selv om nedlastningstopplister er vanskeligere å definere på denne måten). Den vanligste perioden for en musikkliste er en uke, hvor listen blir publisert på slutten av denne. Oversiktslister for år og tiår blir deretter kalkulert ut fra de ukentlige listene.

## Listetopp
En *listetopp* er en veldig populær låt, identifisert av sin inklusjon i en nummerert liste av høytselgende eller på annet vis betraktet som meget populære utgivelser. *Listetopp* og relaterte termer slik som *landeplage* eller *[[Hit (musikk)|hit]]*, blir ofte benyttet i dagligtale og i markedsføring. I Norge blir de ukentlige listene VG-lista og P4 Topp 30 ofte referert til, samt de utenlandske Billboard Hot 100 og Billboard 200, selv om det fins mange andre lister og kilder. På grunn av deres verdi for å promotere artister og utgivelser, både direkte til forbrukeren og ved å oppfordre til økt spilling på radio, TV og gjennom andre massemedia har listeplasseringer ofte vært under lupen. Listesammensetning har variert i både metodologi og datakilder, fra subjektive vurderinger basert på eksperters utsagn, til lister som reflekterer empiriske data, slik som salgstall. Derfor kan en *listetopp* være alt fra en insiders valg til en høytselgende plate. Termen er også løst brukt i videospill.

## Eksterne lenker
* VG-lista Topp 20
St. Marys (New South Wales)

**St. Marys** er en bydel vest i Sydney, i delstaten New South Wales i Australia. St. Marys ligger 45 kilometer vest for Sydney sentrum, i kommunen City of Penrith.

St. Marys ligger mellom South Creek som er den vestlige grensen og Ropes Creek som er den østlige grensen.

## Historie
Bydelen St. Marys er oppkalt etter kirken St. Mary Magdalene og bygget mellom 1837 og 1840. Den ble innviet av biskop Broughton i 1840 og en er av de eldste kirkene i New South Wales som fremdeles holder gudstjenester.

Man tror at området for bydelen ble valgt av moren til Phillip Parker King. Tomten hadde blitt kjøpt fra John Oxley i 1828 av King, mens den originale tildelingen av tomten ble gjort i 1823. Andre tildelinger av land ble gjort til blant annet Anna Josepha King i 1807 (Dunheved), Samuel Marsden (Mamre), og Mary Putland (Frogmore). Området ble først kalt South Creek, siden europisk bosetting først skjedde langs bredden av elven. Tomtetildelingene ble utviklet til arbeidsgårder på grunn av den permanente tilgangen på vann. Den rike jorden langs bredden av elven sikret et etterhvert videreutviklet landbrukssamfunn og siden stedet lå langs det som den gang ble kalt Great Western Road, senere omdøpt til Great Western Highway, ble det en beleilig rasteplass for reisende. Navnet St. Marys ble først brukt når postkontoret åpnet 1. oktober 1840. Tettstedet var en del av tildelingen til Mary Putland (som senere giftet seg med Maurice O'Connell), datter av guvernør William Bligh. Ytterligere bosetting i området ble mulig i 1842 da deler av O'Connell-tomten ble delt opp i mindre deler. St. Marys har en lang og rik industri- og landbrukshistorie som inkluderer garverier og våpenfabrikker tidligere drevet av Australian Defence Industries.

### St. Marys kommunestyre
Valget av det første kommunestyret ble holdt i mai 1890 og den første ordføreren var William Garner i 1890 – '91. Den siste ordføreren var J.J. Blair frem til 1948 da kommunen ble inkludert i City of Penrith. Det tidligere rådhuset ved Mamre Road er renovert og pusset opp og huser nå St. Marys & District Historical Society.

## Transport
M4 Western Motorway langs i sør har på- og avkjørsler til St. Marys. Great Western Highway er en annen hovedvei som går gjennom bydelen. Sydney Street og Marsden Road utgjør de nordlige og sørlige grensene.

Dunheved er et større industriområde nord i bydelen. Mellom mars 1942 og mars 1986 gikk det et jernbanespor fra hovedlinjen Western Line til Dunheved og videre til Ropes Creek hvor Australian Defence Industries (ADI) tidligere befant seg. Selv om infrastrukturen til jernbanen ble bevart i flere år etter nedleggelsen av området til ADI, er ingenting igjen av den etter Christie Street idag.

## Skoler
*St. Mary's Primary School 
*South St. Marys Public School 
*Kurambee School (for utviklingshemmede)
*Our Lady Of The Rosary Primary School 
*St. Marys Senior High School

## Referanser


## Eksterne lenker
* Penrith Local Suburb Profiles
* St. Marys & District Historical Society
Stig Woxther

**Stig Woxther** (født *Stig Agne Evald Voxter* 5. april 1922 i Södra Möckleby, Kalmar län, død 7. november 1999 i Nacka) var en svensk skuespiller. 
 
## Filmografi (utvalg)
* 1964 – *Käre John*
* 1947 – *[[Folket i Simlångsdalen]]*

## Eksterne lenker
*
Ambroise

**Ambroise** eller **Ambrosius** (virksom rundt 1190, død etter 1195) var en normannisk poet og kronikør av det tredje korstog, forfatter av et verk kalt *L'Estoire de la guerre sainte*, som i på franske rim beskrev hendelsene om Richard Coeur de Lion, Rikard Løvehjerte, som korsfarer. Diktet er kjent for ettertid kun gjennom et manuskript fra Vatikanet og var lenge ukjent for historikere.

Æren for å ha oppdaget manuskriptets verdi tilhører Gaston Paris, skjønt hans utgave fra 1897 ble delvis foregrepet av redaktørene av *[[Monumenta Germaniae Historica]]*, som utga en del utvalg i det 27 binds store verket *Scriptores* (1885). Ambroise fulgte Rikard I av England som ikkekjempende, og ikke usannsynlig som en hoffprest. Han snakker som et øyevitne av kongens gjøremål ved Messina, på Kyrpos, ved beleiringen av Akko, og i det avbrutte hærtoktet som fulgte erobringen av denne byen

Ambroise er overraskende nøyaktig i sin kronologi, skjønt han fullførte ikke sitt verk før 1195, noe som er åpenbart fra notater som han hadde gjort i løpet av sin pilegrimsreise. Han viser ingen større politisk innsikt enn hva vi kan forvente fra en i hans posisjon, men forholder seg til hva han har sett og hørt som en naiv livlighet som krever oppmerksomhet. Han er på ingen måte en nøytral kilde, han er partisk mot muslimene, mot franskmennene, og mot alle rivaler eller fiender av sin herre, blant annet den gruppe som støttet Konrad av Montferrat mot Guy av Lusignan. Han bør heller bedømmes som en biograf enn som en historiker av korstoget i dens bredere aspekter. Uansett er han en interessant hovedkilde for hendelsene i årene 1190-1192 i kongedømmet Jerusalem.

*[[Itinerarium Regis Ricardi]]*, en prosafortelling på latin om de samme hendelsene er åpenbart satt sammen av Richard, en kannik ved Holy Trinity i London, er tett knyttet til Ambroises dikt. Det ble tidligere sett på som en førstehåndsfortelling som Ambroise baserte sitt verk på, men det er en antagelse som nå ikke lenger kan opprettholdes.

## Referanser


## Litteratur
* Ambroise: *The History of the Holy War*, oversatt av Marianne Ailes. Boydell Press, 2003.
Neiden- og Munkefjord naturreservat

**Neiden- og Munkefjord naturreservat** er et naturreservat i Sør-Varanger kommune som ble opprettet ved kongelig resolusjon 12. desember 1991. 

Området ligger ved munningene til Neidenelva og Munkelva på sørsiden av Varangerfjorden. Det er for det meste fjære- og gruntvannsområder, kun en liten del er landareal. 

Elvene legger opp sand- og mudderbanker, som delvis tørrlegges ved lavvann. Stor ferskvannstilførsel og sterke tidevannsstrømmer gir næringsrike forhold. Området har flere sjeldne plantearter, som finnmarksnøkleblom, kolamelde og ikke minst *[[neidensaltgras]]*, som ikke er funnet noe annet sted i verden. Om våren er det mye smålom og storlom, mens laksand er en tallrik art om sensommeren. Om høsten og vinteren er det store flokker med ærfugl, havelle og stellerand i reservatet.

## Referanser
Torsdag kveld fra Nydalen

***Torsdag kveld fra Nydalen*** var et norsk humorprogram som gikk på TV 2 fra 2009 til 2014. Programmet besto i stor grad av sketsjer fremført av komikerne Else Kåss Furuseth, Sigrid Bonde Tusvik, Anders Nilsen, Mikkel Niva og John Brungot. De hadde også med seg en ny gjest hvert program. I programmets andre sesong ble Guri Solberg erstattet med Henriette Steenstrup. Programmets husbandet var Hans Orkester, ledet av Hans Aaseth. De pleier å lage en sang hver uke, ofte sammen med gjestene. Konseptet var basert på amerikanske *[[Saturday Night Live]]*.

I begynnelsen gikk programmet kl. 22.30, men det ble i midten av sesong 2 flyttet til et tidligere tidspunkt. Programmet ble sendt fra Nydalen Studios og produsert av Feelgood Scene Film & TV.

Programmet vant prisen for beste humorprogram og årets nyskapning under Gullruten 2010 og beste humorprogram under Gullruten 2011.

## Bakgrunn
Thodesen, Williamson, Ramm og Kåss Furuseth var alle del av sketsjeshowet «Blymandag» i Oslo, som sees på som en slags forløper til TV-programmet. Showet var månedlig og gikk av stabelen første mandag fra 2002 til 2008. I tillegg deltok Sigrid Bonde Tusvik og Martin Beyer-Olsen. Showet ble avviklet i forbindelse med starten på *Torsdag kveld fra Nydalen*, men de har hatt ulike gjenforeningsforestillinger, blant annet på humorfestivalen Crap Åppå Park og som sommershow i Tønsberg.

14. november 2013 ble episode nr 100 sendt. Sommeren 2014 ble det sendt en sommerspesial, Sommerkveld fra Nydalen.

## Faste programledere
Oversikt over skuespillerne som har vært programledere de enkelte sesonger.
«Svart» indikerer fast programleder, «mørkegrå» viser opptreden som hovedgjest i en episode og «hvit» viser ikke-deltakende i sesongen. «Lysegrå» er for komiker som har vært semifast over deler av en sesong, det vil si 3 eller flere episoder.

## Gjester

### Sesong 1

### Sesong 2

### Sesong 3

### Sesong 4

### Sesong 5

### Sesong 6

### Sesong 7

## Sketsjer og innslag
* Nyheter i Tvåan
* Game Showet (har samme deltakere hver gang, men med forskjellige oppgaver).
* Kjendisfarmen
* I skyggen av Steve Jobs, Edel er alltid gjest.
* "Tina og Betinas videoblogg" handlet om tenåringsjentene Tina og Bettina (spilt av Odd-Magnus Williamson og Henrik Thodesen). De gikk på Smestad ungdomsskole, og videoblogget om ting som opptok dem, slik som mobbing, klær, festing, sex, plastisk operasjon osv. Selv drev de og mobbet en jevnaldrende kalt Siri Helgaker, og påsto at hun var den største hora på skolen. Ett uttrykk som ofte ble brukt av Tina er "benekter du fakta?". Innslagene med Tina og Betina ble sendt 2009, 2010 og 2011. I 2012 ble duoen overført til film: *[[Tina & Bettina – The Movie]].*
*Høsttid
* Sommertid med Øyvind Fjellheim
* DJ Dan
* Tommy P
* Human Angry Birds
* Jakten på Henrik Thodesen
* Villa paradise
* Bok i sentrum
* Media i sentrum
* Slapstickkurs
* Varg Veum
* Kevin Clausen
* Waschera Gud?
* Georg Vender Tilbake

## Eksterne lenker
*
Ab initio

**ab initio** er et latinsk uttrykk som betyr *fra begynnelsen* og er brukt i flere kontekster:

* når brukt om litteratur: *fortalt fra begynnelsen*, i motsetning til *[[in medias res]]* som betyr *starter i midten av historien*
* i lovspråk: refererer til noe som er et faktum fra begynnelsen eller fra handlingens øyeblikk, fremfor når retten erklærte at det var slik. En juridisk erklæring av ugyldigheten av et giftemål *ab initio* er en annullering.
* i vitenskapen: en beregning er sagt å være *ab initio* (Eller fra førsteprinsipper) hvis den beror på grunnleggende og etablerte naturlover uten flere antakelser eller spesielle modeller.
:For eksempel, en ab initio kalkulering av egenskapene til vann kan begynne med egenskapene til bestanddelene hydrogen- og oksygen atomer og elektrodynamiske lover. Fra disse grunnkonseptene, kan egenskapene til isolerte individuelle vannmolekyler bli derivert, fulgt av beregninger av interaksjonene til større og større grupper av vannmolekyler, frem til hovedegenskapene til vann har blitt funnet.
* i kjemi: en forkortning som viser til ab initio kvantekjemiske metoder
* i biofysikk: en metode for å forutsi proteinstrukturer i proteinfolding
* i luftfart: det første stadiet av flyskolens opplæring.
* som del av noen utdanningskvalifikasjoner: fremmedspråk kan bli tatt *ab initio* – for nybegynnere.
* i informasjonsteknologi: Ab Initio er et verktøy benyttet for å manipulere data.
* i bioinformatikk: brukt for å definere metoder for å forutsi biologiske egenskaper bare ved hjelp av en beregningsmodell uten sammenligning med eksisterende data. I denne sammenhengen er det noen ganger likestilt med det latinske termet *[[de novo]]*.
Norsk Musikerforbund

**Norsk Musikerforbund** ble etablert i 1911 og nedlagt i 2001 da organisasjonen gikk inn i Musikernes fellesorganisasjon. Norsk Musikerforbund var et fagforbund for musikere, sangere, dansere, pedagoger, teatersufflører og -inspisienter. Organisasjonen ble etablert som *Norges Musiker Landsforbund* og byttet navn i 1916. Organisasjonen var medlem av LO i perioden 1919-22 og siden 1937. Organisasjonen gav ut Norsk Musikerblad og delte ut hederstegn. Forbundet omfattet i 1996 nitten regioner og hadde over tre tusen medlemmer. En egen stipendkomite innstilte til Statens arbeidsstipend.

## Referanser
Estlands forsvarsliga

**Estlands forsvarsliga** (estisk: ***Kaitseliit***) er en frivillig våpengren i Estlands forsvar; en motsvarlighet til Heimevernet i Norge. Den, og underliggende organisasjoner, har omtrent 20&nbsp;000 frivillige.  Opprinnelsen kan spores tilbake til borgervern opprettet i 1917 for å beskytte samfunnet mot kaoset som oppsto etter den russiske revolusjonen.  Den ble gjenopprettet i 1990. Øverstkommanderende er for tiden generalmajor Meelis Kiili.
## Distinksjoner

 File:Kaitseliidu uelem.jpg|*Kaitseliidu ülem*  Øverstkommanderende 
File:Kaitseliidu Peastaabi uelem.jpg| *Kaitseliidu Peastaabi ülem*  Stabssjef
File:Maleva pealik.jpg|*Kaitseliidu maleva pealik*  Distriktsjef
File:Vanematekoguliige.jpg|*Vanematekogu liige*  Medlem av sentralrådet
File:Maleva Vaneminstruktor.jpg|*Maleva vaneminstruktor*  Distriktets sjefinstruktør
File:Malevkonna pealik.jpg|*Malevkonna pealik*  Områdessejf
File:Kompanii pealik.jpg|*Kompanii pealik*  Kompanisjef 
File:Ryhma pealik.jpg|*Rühma pealik*  Troppsjef
File:Rühmapealik eriüksustes.jpg|*Rühmapealik eriüksustes*  Troppsjef (spesialtropp)
File:Ryhmapealiku abi.jpg|*Rühmapealiku abi*  Nestkommanderende tropp
File:Jaopealik.jpg|*Jaopealik*  Lagfører
File:Jaopealiku abi.jpg|*Jaopealiku abi*  Nestlagfører


## Eksterne lenker
*  (estisk, engelsk)
NATO Cooperative Cyber Defence Centre of Excellence

**NATO Cooperative Cyber Defence Centre of Excellence** (**CCDCOE**, estisk: ***K5*** eller ***NATO kooperatiivse küberkaitse kompetentsikeskus***) er et Nato-senter for elektronisk krigføring i Tallinn i Estland.  Det driver forskning og trening på krigføring i datanettverk, og har en stab på rundt 30 personer.

## Referanser


## Eksterne lenker
*
Involve Yourself

**Involve Yourself** var en felleskampanje i regi av Norsk Folkehjelp Ungdom, Røde Kors Ungdom, Changemaker, Press (Redd Barnas ungdomsorganisasjon) og Flyktninghjelpen. Kampanjen startet i 1997 og var finansiert av Direktoratet for utviklingssamarbeid. Formålet med kampanjen var å engasjere ungdom mellom 15 og 25 år i menneskerettigheter, FNs tusenårsmål og nord/sør spørsmål gjennom å gi økt kunnskap, og oppfordre til kritisk tenkning og debatt. Kampanjen ble avsluttet 2. desember 2010.

I 2009 samlet kampanjen bilder, videoer og tekster av ungdommer på en gulldisk, som ble skutt opp i verdensrommet fra Andøya Rakettskytefelt 28. oktober 2010. Målet var å sende ut et mer nyansert bilde av livet på jorda enn det som ble gitt på Voyager Golden Record.

## Referanser
Nordmenn drept i tjeneste under krigen i Afghanistan (2001–2021)

Dette er en oversikt over **nordmenn drept i tjeneste under [[krigen i Afghanistan (2001–2021)]]**.

Ti norske militære ble drept i Afghanistan i perioden 2004–2011.  Ni av dem var i International Security Assistance Force (ISAF) mens én var FN-observatør. Norske spesialstyrker reiste til landet for første gang i 2001, og regulære norske hærstyrker reiste til landet i 2004.

## Norsk journalist drept
Den norske journalisten Carsten Thomassen døde etter terrorangrepet mot Kabul Serena Hotell 14. januar 2008.

## Referanser
Arve Arvesen

**Arve Arvesen** (født 12. september 1869, død 16. januar 1951) var en norsk fiolinist fra Hamar, i sin tid blant landets ypperste.
Han var utdannet hos Gudbrand Bøhn, samt i Leipzig, Marsick i Paris og Eugene Ysaye i Brussel. I Paris ble Arvesen en nær venn av den engelske komponisten Frederick Delius. Etter oppholdet i Paris ble han konsertmester i Helsingfors (1894–96), ved Bergen Filharmoniske Orkester (1900–03). Han stiftet Oslo Kammermusikkforening i 1915 og Arvesens kammertrio 1921.

Han var mye benyttet pedagog og virket fra 1928 ved Konservatoriet i Bergen. Hans far var Olaus Arvesen.

Arvesen ble portrettert flere ganger av Edvard Munch som han møtte under sitt opphold i Leipzig.

## Premier
* Æresmedlem i Norsk Tonekunstnersamfund

## Referanser
Nan’an (Quanzhou)

**Nan'an** (kinesisk: 南安; pinyin: *Nán'ān*) er et byfylke i provinsen Fujian i Folkerepublikken Kina. Det ligger under byprefekturet  Quanzhou.

Befolkningen var på  innbyggere i 1999, og for selve byen Nan'an på  innbyggere.

## Kulturminner
Anpingbroen ligger delvis i dette byfylket. Denne historiske broen krysser bukten mellom  Anhai (i Jinjiang) og Shuitou (i Nan'an). 

## Referanser

## Eksterne lenker
* Lokalregjeringens offisielle hjemmesider
Nan’an

**Nan'an** kan være:

*Bydistriktet Nan'an i byprovinsen Chongqing i Folkerepublikken Kina;
*Byfylket Nan'an i byprefekturet Quanzhou i provinsen Fujian j Kina.
Arioso

**Arioso** (flertall: *ariosi*) er solosang med instrumentalakkompagnement som er en blanding av fritt resitativ og metrisk sang. Ariosi er mer sanglig og mindre dramatisk enn resitativet, men er samtidig en åpnere og mindre fastlagt musikkform enn arien.

Ariosi inngår vanligvis som satser i operaer, oratorier eller kantater og opptrer sjelden alene. Typiske tekster er for eksempel bibelord som ikke rimer, men som likevel har en mer lyrisk enn fortellende karakter. I en viss forstand kan man se på ariosoen som en etterfølger til den frie solomadrigalen.

Begepet oppsto på 1500-tallet sammen med de ovennevnte musikkformene og monodien.

## Eksempler på ariosi
* Mozarts Tryllefløyten: På starten av finalen i første akt synger presten (*Sprecher*) ariosoen «*Sobald dich führt des Freundschaft Hand ins Heiligtum zum ew'gen Band»*.
* Giordanos opera *Fedora*: *Amor ti vieta* sunget av Loris kan ses på som en moderne arioso.
* Bachs sinfonia i kantaten BWV 156 er en arioso.

## Referanser


## Eksterne lenker
* 
*
Shaowu

**Shaowu** (kinesisk: 邵武; pinyin: *Shàowǔ*) er et byfylke i provinsen Fujian i Folkerepublikken Kina. Det ligger under byprefekturet Nanping.

Befolkningen var på  innbyggere i 1999.

Her tales minspråket shaojiang.

## Administrative enheter
**Subdistrikter:**
*Shaoyang (昭阳街道, administrasjonssete); Tongtai (通泰街道); Shuibei (水北街道); Shaikou (晒口街道);
**Storkommuner:**
*Chengjiao (城郊镇); Shuibei (水北镇); Xiasha (下沙镇); Weimin (卫闽镇); Yanshan (沿山镇); Nakou (拿口镇); Hongdun (洪墩镇); Dabugang (大埠岗镇); Heping (和平镇); Xiaojiafang (肖家坊镇); Dazhu (大竹镇); Wujiatang (吴家塘镇);
**Kommuner:**
*Guilin (桂林乡); Zhangcuo (张厝乡); Jinkeng (金坑乡).

## Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Referanser


## Eksterne lenker
* Lokalregjeringens offisielle hjemmesider
Platekompaniet

**Platekompaniet** er en norsk butikkjede som selger musikk, film og spill.

## Historikk
Kjeden ble etablert i 1992, da Richard Ona, Egil Dahl og Rolf Kristian Presthus tok over den gamle CD- og fotobutikken på Grønland T-banestasjon.

Nye butikker ble etablert i Bogstadveien (1995) og Stortingsgaten (1997), før Platekompaniet åpnet butikker i Trondheim og Tromsø (1998). I 1999 åpnet Platekompaniet sin fjerde butikk på Byporten i Oslo, butikker på Torgallmenningen i Bergen og i Stavanger i 2000. Kristiansand, Strømmen, Sandvika og Oslo City fikk Platekompaniet-butikker i 2002. Oslo City var den første butikken som begynte å selge DVD, og ble raskt etablert som den største butikken i kjeden.

Butikken i Ski åpnet i 2003, Porsgrunn og Haugesund fulgte i 2004, før Vestkanten kjøpesenter i Bergen og Bergen Storsenter fikk hver sine butikker i 2006. I 2006 kom ny butikk i Tønsberg og slutten for Platekompaniet på Grønland. På dette tidspunktet hadde også spill blitt en del av utvalget etter at Oslo City startet med dette året før. I 2007 åpnet Platekompaniet butikker i Sandnes, Fredrikstad og Arendal, før Drammen og Jessheim fulgte i 2008 og City Syd i Trondheim og CC Vest i Oslo ble etablert i 2009. I 2010 åpnet Platekompaniet sin sjette butikk i Oslo på Storo Storsenter.

I 2011 ble butikken i Fredrikstad nedlagt. Per 2015 er butikker i Tromsø, Haugesund, Bergen (Vestkanten Storsenter og Bergen Storsenter), Arendal, Drammen og Lilleaker i Oslo også nedlagt. I juli 2019 ble det kjent at kjeden skal legge ned alle unntatt tre butikker. Våren 2020 ble butikken i Trondheim nedlagt, samt butikken i Torgallmenningen i Bergen sommeren samme år. Pr. 2021 er det kun én fysisk butikk igjen, i kjøpesenteret Oslo City. 

20. januar 2024 var siste åpningsdagen for butikken i tredje etasje i Oslo City siden den stengte, og de flytter til Storgata 19 i februar.

Platekompaniet startet med netthandel høsten 2001 og i 2009 en egen avdeling for salg av digital musikk i MP3-format. I 2010 ble streamingtjenesten Wimp, hvor det også er mulig å kjøpe og laste ned MP3-filer, lansert i samarbeid med Aspiro og Telenor. Streamingtjenesten ble senere i 2015 kjøpt opp av Tidal. I mars samme år fikk usignerte band og artister muligheten til å selge musikken sin gjennom JUBA, en seksjon av Platekompaniets nettbutikk opprettet spesifikt for musikere uten platekontrakt.

I 2024 ble Platekompaniet kjøpt opp av Norli.

## Priser og nominasjoner
Platekompaniet har vært nominert til Norsk videogramforenings pris «Årets kjøpefilmforhandler» hvert år siden den ble opprettet. Butikken på Oslo City har vunnet den tre ganger, Sandvika-avdelingen én. I 2002 ble Platekompaniet tildelt Norsk designråds utmerkelse for god design, og året etter mottok grunnleggerne Egil Dahl og Rolf Kristian Presthus prisen «*Entrepreneurs of the Year, region east*» fra den norske avdelingen av det internasjonale revisjonsselskapet Ernst & Young. Under spillbransjens Gullstikka-utdelinger for 2007 og 2008 vant Platekompaniets avdeling på Oslo City i kategorien «Årets butikk», etter å ha vært nominert i samme klasse også de to foregående årene.

## Referanser


## Eksterne lenker
* 
*